રાજકોટના મારા એક મિત્ર સાથે અને વડોદરા નિવાસી મારી બેન સાથે વાત કરતાં મને જાણવા મળ્યું કે દક્ષિણ ગુજરાત સિવાય બાકીના પ્રદેશોમાં હોળી માત્ર એક જ દિવસ માટે પ્રગટાવવામાં આવે છે. જ્યારે અમારા અહીં પાંચ દિવસ માટે હોળી પ્રજ્વલિત રાખવામાં આવે છે. રોજ સવારે મહોલ્લાની સ્ત્રીઓ હોળીને ટાઢી પાડવા માટે જાય. અને અમારા અહીં આ દિવસો દરમ્યાન મહોલ્લાના તમામ લોકો માટે ખીચડી-કઢીનું સમુહ ભોજન રાખવામાં આવે છે.